บาทเปิด 31.15 บาทต่อดอลลาร์ แข็งค่า
เงินบาทเปิดตลาด 31.15 บาทต่อดอลลาร์ แข็งค่า ตามทิศทางสกุลเงินหลัก หลังดอลล์อ่อน
9 ก.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.15 บาท/ดอลลาร์ จากเย็นวานนี้ที่ปิดตลาดที่ระดับ 31.23 บาท/ดอลลาร์
"เงินบาทแข็งค่าจากท้ายตลาดวานนี้ แต่ก็เป็นไปตามทิศทางตลาดโลก ดอลลาร์สหรัฐอ่อนค่าลงเมื่อเทียบกับสกุลเงินหลักๆ แต่ภาพรวมยังขาดปัจจัยใหม่ ขณะที่สถานการณ์โควิดก็ยังดำเนินต่อไป วันนี้น่าจะมีไปตามแรงซื้อแรงขาย เพราะยังไม่มีปัจจัยอะไรใหม่ๆ" นักบริหารเงิน ระบุ
อย่างไรก็ตาม เนื่องจากราคาทองคำพุ่งสูงขึ้นบวกไป 10 กว่าเหรียญ/ออนซ์ อาจจะทำให้วันนี้มี Flow ส่งออกทองคำ
นักบริหารเงิน ประเมินกรอบการเคลื่อนไหวของค่าเงินบาทระหว่าง 31.05 - 31.25 บาท/ดอลลาร์